CELEX: 62016CN0229
Language: sk
Date: 2016-04-25 00:00:00
Title: Vec C-229/16: Návrh na začatie prejudiciálneho konania, ktorý podal Supremo Tribunal Administrativo (Portugalsko) 25. apríla 2016 – Ministério da Saúde, Administração Regional de Saúde de Lisboa e Vale do Tejo, I.P./João Carlos Lombo Silva Cordeiro

8.8.2016   
            
            
               SK
            
            
               Úradný vestník Európskej únie
            
            
               C 287/13
            
         Návrh na začatie prejudiciálneho konania, ktorý podal Supremo Tribunal Administrativo (Portugalsko) 25. apríla 2016 – Ministério da Saúde, Administração Regional de Saúde de Lisboa e Vale do Tejo, I.P./João Carlos Lombo Silva Cordeiro
   (Vec C-229/16)
   (2016/C 287/17)
   Jazyk konania: portugalčina
   
      Vnútroštátny súd, ktorý podal návrh na začatie prejudiciálneho konania
   
   Supremo Tribunal Administrativo
   
      Účastníci konania pred vnútroštátnym súdom
   
   
      Navrhovatelia: Ministério da Saúde, Administração Regional de Saúde de Lisboa e Vale do Tejo, I.P.
   
      Odporca: João Carlos Lombo Silva Cordeiro
   
      Prejudiciálne otázky
   
   
               1.
            
            
               Vzťahuje sa smernica Európskeho parlamentu a Rady 2000/35/ES (1) z 29. júna 2000 [o boji proti oneskoreným platbám v obchodných transakciách] vzhľadom na jej odôvodnenie 13 na systém úhrady spoluúčasti štátu na cene liekov vydaných poistencom národného zdravotníckeho systému zavedený zákonným dekrétom 242-B/2006 a upravený vyhláškou 3-B/2007?
            
         
               2.
            
            
               V prípade, ak sa uvedená smernica uplatní, možno z článkov 5 a 6 zákonného dekrétu 242-B/2006 vyvodiť existenciu adhéznej zmluvy, ktorá môže spadať do pôsobnosti článku 3 ods. 1 písm. b) uvedenej smernice, vzhľadom na možnosť uzavrieť túto zmluvu alebo od nej odstúpiť podľa toho, či lieky budú alebo nebudú vydané?
            
         
               3.
            
            
               Sú článok 8 zákonného dekrétu 242-B/2006 a články 8 a 10 vyhlášky 3-B/2007 v súlade so smernicou… 2000/35 <článok 3 ods. 1 [písm. b)] bod i)> v rozsahu, v akom stanovujú mesačnú fakturáciu?
            
         
               4.
            
            
               Možno konštatovať, že článok 10 vyhlášky 3-B/2007 z 2. januára spadá do pôsobnosti článku 3 ods. 2 uvedenej smernice v rozsahu, v akom stanovuje koniec lehoty na zaplatenie na desiaty deň mesiaca nasledujúceho po mesiaci, v ktorom bola doručená faktúra?
            
         
      (1)  Smernica Európskeho parlamentu a Rady 2000/35/ES z 29. júna 2000 o boji proti oneskoreným platbám v obchodných transakciách (Ú. v. ES L 200, 2000, s. 35; Mim. vyd. 17/001, s. 226).